Flere klasser på Hjørring Gymnasium kan efter sommeren kalde sig "iPad-klasse". De bliver nemlig alle udstyret med den populære tavlecomputer.

Formentlig de fleste studerendes drøm. At få en iPad for at gå i skole. Det kommer flere elever til på Hjørring Gymnasium efter sommerferien. Planen er at undersøge den lille computers evner som skoleredskab, erfarer nordjyske.dk. - Vi vil gerne være med til at afprøve iPad-formatets muligheder i undervisningen i en gymnasieklasse, siger rektor for gymnasiet, Elsebeth Austin til nordjyske.dk. Formentlig vil arbejdet med iPads og pc'er styrke elevernes kompetencer og lærevillighed. Det er ikke første gang, at Hjørring Gymnasium arbejder med iPads. Allerede sidste fik en række af lærerne samt ledelsen og studievejlederne en iPad. Og nu følger en række af eleverne så efter sommerferien.